এদিন মেয়র শোভন চট্টোপাধ্যায়ের কাছে পুরসভার কাগজে সই করাতে যান ৩ কাউন্সিলর। কিন্তু তাঁদের পত্রপাঠ ফিরিয়ে দেন 'অভিমানী' মেয়র। কাউন্সিলরদের উদ্দেশে সোজাসুজি বলেন, "আমি আর তোদের নেতা নই। সই আমি আর করব না।" শোভনের এই মন্তব্যেই নতুন করে জোরালো হল তাঁর ইস্তফার জল্পনা। উল্লেখ্য, তৃণমূল সূত্রেও খবর, শোভন চট্টোপাধ্যায়ের সঙ্গে ঘাসফুল শিবিরের বিচ্ছেদ এখন শুধুমাত্র সময়ের অপেক্ষা।দলীয় ও প্রশাসনিক দায়িত্ব পালনের ক্ষেত্রে শোভন চট্টোপাধ্যায়ের ঔদাসীন্য চরম পর্যায়ে পৌঁছেছে, এমনটাই মনে করে দল। দলীয় সূত্রে খবর, বেশ কয়েকবার দূত মারফত তাঁকে সংশোধন বার্তা পাঠিয়েছিল তৃণমূল। কিন্তু তারপরেও শোভন চট্টোপাধ্যায়ের কোনও হেলদোল ঘটেনি বলেই মনে করছে তৃণমূল শীর্ষ নেতৃত্ব। আর সেকারণেই এবার তাঁকে মেয়র-মন্ত্রী ও দক্ষিণ ২৪ পরগনা জেলা সভাপতির দায়িত্ব থেকে ছেঁটে ফেলা হতে পারে বলে দলের অন্দরের খবর। আরও পড়ুন, তৃণমূলের সঙ্গে মেয়র শোভনের বিচ্ছেদ এখন সময়ের অপেক্ষা